text: Ulv observeret ved Rørbæk Sø
  03 januar 2015 kl. 10.22
  En ulv er angiveligt blevet set af flere jægere i et naturområde ved Ejstrupholm.
  Det var i forbindelse med en jagt ved Rørbæk Sø den 27. december, at to jægere fik øje på ulven. Det oplyser Netnatur.dk på deres hjemmeside.
  Ulven blev først spottet af én af drivernes hunde og efterfølgende blev den så set af de to jægere.
  Ulven kom med en høj knurren, snurrede rundt for derefter at løbe over en bakke og ind i den tilstødende skov.
  Ifølge Netnatur.dk er det ikke første gang, at der er observeret en ulv i dette område
  Oplevelsen er blevet indrapporteret til Netnatur.dk via den ulveapp, som foreningen ulvens Venner har udgivet
  
  